சரி என்னதான் நடக்குது பார்ப்போமே என்று லேண்ட் லைனில் இருந்து அந்த எண்ணை அழைத்தால் கால் போகவில்லை. மொபைலில் இருந்து அழைத்தபோது ஒரு ரிங் கூட போகவில்லை. ஆர்யா பேசத்தொடங்கிவிட்டார். ‘என்னைத் திருமணம் செய்ய முன்வந்ததுக்கு நன்றி. உங்களுக்கு ஒரு மெசேஜ் வரும் அதைச் செக் பண்ணுங்க’ என்று சொல்லி பொசுக்கென்று போனை வைத்துவிட்டார். ‘அதுவந்து ஆங்.. இல்லைடா ஆங்… டேய் டேய் டேய் இருடா’ என வடிவேலுவைப் போல நாம் முயற்சிக்க, அவரே பேசி முடித்து கட் பண்ணிவிட்டார். ரெக்கார்டட் வாய்ஸ். அடுத்த நொடி மொபைலுக்கு www.mapillaiarya.com என்ற இணையதள முகவரியுடன் கூடிய மெசேஜ் வந்தது. அப்படியே அந்த வெப்சைட்டுக்குள் நுழைந்தால் ஒரு ஃபார்ம். கல்யாணத்துக்குப் பெண் தேடும்போது என்னென்ன கேள்விகளெல்லாம் கேட்பார்களோ அது அத்தனையும் கேட்டிருந்தார். அட நிஜமாவே ஆர்யா இப்படித்தான் பொண்ணு தேடுறாருப்பா என்று ஆச்சர்யமாக இருந்தது.